Diari Oficial de la Generalitat Valenciana


Sumari del DOGV 4765, del 01-06-2004 (2004/5295)

ORDE de 10 de maig de 2004, per la qual s'aprova i publica la relació definitiva d'aspirants que han superat les proves selectives per a l'ingrés en el Cos d'Agents de l'administració de Justícia, convocades per Orde JUS/1.453/2003, de 27 de maig.
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4765

Data del DOGV
:   01-06-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/5295


Organisme emissor
:   Ministeri de Justícia

Tipus de document
:   Ordre

ORDE de 10 de maig de 2004, per la qual s'aprova i publica la relació definitiva d'aspirants que han superat les proves selectives per a l'ingrés en el Cos d'Agents de l'administració de Justícia, convocades per Orde JUS/1.453/2003, de 27 de maig. [2004/X5295]
  
De conformitat amb el que establix la base 9.3. i següents de l'Orde de 27 de maig de 2003 (Boletín Oficial del Estado del dia 5 de juny), per la qual es convocaven proves selectives per a ingrés en el cos d'agents de l'administració de justícia i tramesa pel Tribunal Qualificador la proposta definitiva d'aspirants que han superat les proves selectives.
  
Este Ministeri acorda:
  
Primer. Aprovar la proposta definitiva d'aspirants que han superat les proves selectives en cada àmbit territorial i que figuren en l'annex I d'esta resolució.
  
Segon. En el termini de vint dies naturals, comptadors a partir de la publicació d'esta orde en el Boletín Oficial del Estado, els aspirants que figuren com a aprovats en esta relació definitiva hauran de presentar al Registre General del Ministeri de Justícia, Secretaria d'Estat de Justícia, carrer de la Manzana, núm. 2, o pels mitjans previstos en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, els documents següents :
  
A) Dues fotocòpies compulsades del document nacional d'identitat.
  
B) Fotocòpia compulsada del títol exigit en la convocatòria o certificat acadèmic acreditatiu de tindre aprovades totes les assignatures que el capaciten per a l'obtenció del títol, acompanyat del resguard justificatiu d'haver pagat els drets per a l'expedició del títol.
  
D'acord amb el que establix la disposició transitòria sisena, paràgraf tercer de la Llei Orgànica 19/2003, de 23 de desembre, de Modificació de la Llei Orgànica 6/1985, de l'1 de juliol, del Poder Judicial, el tenor literal de la qual és el següent: ?Els aspirants que adquirisquen la condició de funcionari en els processos selectius, a què es referix el paràgraf anterior, passaran a integrar-se al cos o escala que corresponga, de què s'establixen en esta Llei, de conformitat amb la titulació exigida per a participar-hi?. A estos efectes, els aspirants hauran de trametre el títol de graduat en ESO, o equivalent, en el cas d'estar en possessió d'este, a efectes de ser nomenat funcionari del cos o escala d'auxili judicial, a què es referix l'article 475 de la Llei Orgànica 19/2003.
  
En el cas de titulacions obtingudes a l'estranger, caldrà presentar la fotocòpia compulsada de la documentació que acredite la seua homologació.
  
C) Certificat mèdic acreditatiu de no patir cap malaltia ni defecte físic que impossibilite per a l'exercici de la funció d'agent de l'administració de justícia, expedit pel facultatiu de medicina general de la Seguretat Social que corresponga a l'interessat i, en el cas que no estiga acollit a cap règim de la Seguretat Social, serà expedit pels Servicis Provincials del Ministeri de Sanitat i Consum i organismes corresponents de les comunitats autònomes.
  
Els aspirants que tinguen la condició legal de discapacitats, amb grau igual o superior al 33 per 100, hauran de presentar certificat dels òrgans competents del Ministeri d'Assumptes Social, o, si fa el cas, de la comunitat autònoma corresponent, que acredite tal condició i la seua capacitat funcional per a exercir les tasques pròpies que corresponen al cos d'agents de l'administració de justícia.
  
D) Declaració jurada de no trobar-se sotmés en causa d'incompatibilitat, ni estar inhabilitat per a l'exercici de funcions públiques, ni haver sigut separat, mitjançant procediment disciplinari, d'un cos de l'Estat, de les comunitats autònomes o de les administracions locals, ni suspés en exercici de funcions públiques en via disciplinària o judicial, llevat que haguera sigut rehabilitat (annex II).
  
Tercer. Davant la impossibilitat, degudament justificada, de no poder presentar els documents expressats en l'apartat anterior, podrà acreditar-se que es posseïxen les condicions exigides en la convocatòria, per qualsevol mitjà de prova admissible en dret.
  
Quart. Els aspirants que tinguen les condicions de funcionaris públics estaran exempts de justificar aquelles condicions i requisits, ja demostrats per a obtindre el seu anterior nomenament, tot i que hauran de presentar el certificat del Ministeri o Organisme de què depenguen, pel qual s'acredite la seua condició i totes les circumstàncies que consten en el full de servicis.
  
Cinqué. Els qui dins del termini fixat, i llevat de causa de força major, no presenten la documentació o de l'examen d'esta es deduïsca que manquen d'algun dels requisits establits en la base 2.1 de la Convocatòria, no podran ser nomenats funcionaris de carrera i quedaran anul·lades les seues actuacions, sense perjudici de la responsabilitat en què hagueren incorregut per falsedat en la sol·licitud inicial.
  
Sisé. Contra la present Orde, que posa fi a la via administrativa, podrà interposar-se recurs potestatiu de reposició en el termini d'un mes o contenciós administratiu davant l'òrgan jurisdiccional competent en el termini de dos mesos. El termini, en estos dos casos, es comptarà a partir de l'endemà de la publicació en el Boletín Oficial del Estado.
  
Madrid, 10 de maig de 2004.- P.d. (O.JUS 1.825/2003, de 26 de juny), el director general de Relacions amb l'Administració de Justícia: Ricardo Bodas Martín.
  
ANNEX II
  
El/la Sr./Sra. ...., amb domicili a ...., d ... anys d'edat, amb DNI número ... declare sota jurament o promesa, a efectes de ser nomenat funcionari del cos d'agents de l'administració de justícia, que no ha sigut separat del servici de cap de les administracions públiques i que no es troba inhabilitat per a l'exercici de funcions públiques, ni comprés en cap de les causes d'incapacitat i incompatibilitat establides en les disposicions orgàniques.
  
...................... ..... d .......................... de 2004